སྐྱབས་འགྲོའི་སྡོམ་པ་ཉི་ཤུ་པའི་འགྲེལ་པ་ཚངས་པའི་
དབྱངས་སྙན་ཞེས་བྱ་བ་བཞུགས་སོ།།
༄༅། །ཡུལ་མཆོག་བཞི་ལ་སྐྱབས་སུ་འགྲོ་བའི་ཚུལ་གྱི་རྣམ་པར་བཞག་པ་ཉི་ཤུ་པའི་
འགྲེལ་པ་ཚངས་པའི་དབྱངས་སྙན་ཞེས་བྱ་བ་གཡུང་དྲུང་གནས་བཞིའི་
ཚོགས་ལ་ཕྱག་འཚལ་ཞིང་སྐྱབས་སུ་མཆིའོ།།
རིང་ནས་ཐུགས་བསྐྱེད་བཟང་པོས་མི་མཇེད་
་བཟང་པོས་མི་མཇེད་ཞིང་གི་གདུལ་བྱའི་རེ་སྐོང་བ།
ཁྱོད་ཀྱི་མཚན་སྙན་འཇིག་རྟེན་ཀུན་ཏུ་རབ་སྤྲོས་འོད་ཀྱིས་གྲགས་པ་ཅན།
ཕྱོགས་བཅུའི་གཤེན་རབ་མཆོག་རྣམས་ཀྱིས་ཀྱང་བསྟོད་པའི་སྒྲ་དབྱངས་ཆེས་སྒྲོགས་པའི།།
ལྷ་ཡི་ལྟར་གྱུར་དམུ་རྒྱལ་སྲས་པོས་དུས་རྣམས་ཀུན་ཏུ་བདེ་ལེགས་སྩོལ།
ཡང་དག་གཤེན་རབ་གྲུབ་མཐའ་ཡི།།
ལམ་གྱི་རྨངས་གཞི་དཀོན་མཆོག་ལ།།
སྐྱབས་སུ་འགྲོ་བ་དེའི་འཇུག་སྒོ།།
ཐོག་མ་ཡིན་ཕྱིར་འདིར་བཤད་བྱ།།
དེ་ལའང་ཀླད་དོན། གཞུང་དོན། མཇུག་གི་དོན་ནོ། །དང་པོ་ལ་གཉིས།
མཆོད་བརྗོད་དང་། བཤད་པར་དམ་བཅའ་བའོ། །དང་པོ་ནི། གང་གིས་྾ཕྱག་
བགྱིའོ། །ཞེས་བླློ་ཀ་གཅིག་སྟེ། གང་གིས་གང་ལ་སྐྱབས་སུ་གསོལ་ན། ཤེས་བྱ་བོན་
7

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཅན། འཇིགས་པ་གང་ཡང་རུང་བས་ཉན་པའི་འཇིགས་པ་ཅན་དེས་ཡང་དག་
རྫོགས་པའི་སངས་རྒྱས་ལ་སྐྱབས་སུ་གསོལ་བར་བྱ་སྟེ། དེ་ལ་དེ་འཇིགས་པ་གང་
ཡིན་པ་དེ་ལས་སྐྱབས་པའི་མཐུ་མི་མངའ་བ་མེད་དེ། དེ་ནི་སེམས་ཅན་གང་ཞིག་
འཁོར་བའི་འཇིགས་པ་མཐའ་དག་ལས་སྐྱོབ་པའི་བདག་ཉིད་ཆེན་པོ་ཡིན་པའི་
ཕྱིར་དང་། མ་ཟད་སངས་རྒྱས་དེ་ཉིད་མ་བྱོན་ན་བོན་དང་གཤེན་རབ་སོགས་ཀྱང་
འབྱུང་བའི་གནས་མེད་པས་ན་དང་པོར་སངས་རྒྱས་དེ་ཉིད་ལ་སྒོ་གསུམ་གུས་པས་
ཕྱག་བགྱི་སྟེ་སྐྱབས་སུ་མཆིའོ། །གཉིས་པ་ནི། དེ་ཡི་xཅུང་ཟད་དབྱེ། ཞེས་Ī་ཀ་
གཅིག་སྟེ། ཤེས་བྱ་བོན་ཅན། སངས་རྒྱས་དེ་ཡི་བསྟན་པ་ལ་འཇུག་པའི་སྒོ་ནི།
བོན་སྤྱོད་ཐམས་ཅད་ཀྱི་ཐོག་མར་སངས་རྒྱས་དེ་རང་ཉིད་ལ་སྐྱབས་སུ་འགྲོ་བའི་
གནས་འདི་ཉིད་ངེས་པ་ཡིན་ཏེ། དེ་ནི་སངས་རྒྱས་དེ་ཡི་ཞལ་ནས་གསུངས་པའི་
ཕྱིར་དང་། མ་ཟད་བསྟན་པ་ཕྱི་ནང་གི་འཇུག་སྒོ་ནི་དཀོན་མཆོག་གསུམ་ལ་སྐྱབས་
སུ་འགྲོ་བས་ཁྱད་པར་འབྱེད་དགོས་པའི་ཕྱིར། དེས་ན་དཀོན་མཆོག་བཞིའམ་
གསུམ་ལ་སྐྱབས་སུ་འགྲོ་བའི་ཚུལ་གྱི་རྣམ་པར་ཅུང་ཟད་དབྱེ་བར་བྱའོ།།
གཉིས་པ་གཞུང་དོན་ལ་དྲུག །སྐྱབས་སུ་འགྲོ་བའི་རྒྱུ། ངོ་བོ། དབྱེ་བ།
རང་བཞིན། སྐྱབས་སུ་སོང་མ་སོང་གི་སྐྱོན་ཡོན། བསླབ་བྱའོ། །དང་པོ་ནི།
གང་ཞིག་×སྐྱབས་སུ་འགྲོ། ཞེས་བློ་ཀ་གཅིག་སྟེ། སྐྱབས་སུ་འགྲོ་བའི་རྒྱུ་གང་ཞེ་
ན། ཤེས་བྱ་བོན་ཅན། གང་ཞིག་ཡིན་ཀྱང་རུང་སྟེ་འཇིགས་པ་གང་གིས་ཉན་པ་
དེ་ཡིས་འཇིགས་པ་དེ་ཉིད་ལ་ནི་སྐྲག་པའི་བློ་དང་། འཇིགས་པ་དེ་ལས་སྐྱོབ་པའི་
ནུས་པ་ཡུལ་ (རྒྱུ་ཐེག་བཞིའི་རིམ་བཞིན་ཀྱེ་ཕུ་ཝེར་གར་གསས་དབལ་གསས་འདུར་གསས་བཞི་ལ་སྐྱབས་སུ་འགྲོ་
མཆན) གང་ཡང་རུང་བ་ལ་ཡོད་པར་ཡིད་ཆེས་ངེས་པས་ཡུལ་དེ་ལ་སྐྱབས་སུ་འགྲོ་
འདོད་ཀྱི་བློ་དང་གཉིས་ནི་སྐྱབས་སུ་འགྲོ་བ་ཙམ་གྱི་རྒྱུ་ཡིན་ལ། དེ་ལས་འཁོར་བའི་

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
འཇིགས་པ་ཆེན་པོ་ལ་སྐྲག་པའི་བློ་དང་། འཇིགས་པ་དེ་ལས་སྐྱོབས་པའི་ནུས་པ་
དཀོན་མཆོག་ལ་ཡོད་པར་ཤེས་ནས་དེ་ལ་སྐྱབས་སུ་འགྲོ་འདོད་ཀྱི་བློ་དང་གཉིས་
ནི་ཐེག་དམན་ལུགས་ཀྱི་སྐྱབས་འགྲོའི་རྒྱུ་ཡིན་ཏེ། སེམས་ལུང་ལས། ཡུལ་གཉིས་
དྲན་པའི་སྟོབས་ཀྱིས་བསྐུལ་བཏབ་ནས། གཡུང་དྲུང་གནས་བཞིར་སྐྱབས་སུ་སོང་
བ་ནི།༎ ཞེས་གསུངས་པའི་ཕྱིར་དང་། དེ་ལས་ཀྱང་ཐེག་ཆེན་གྱི་ལུགས་ལ་འཁོར་
བ་སྡུག་བསྔལ་གྱི་རང་བཞིན་དུ་ངེས་པ། དཀོན་མཆོག་ལ་འཁོར་བའི་འཇིགས་
པ་ལས་སྐྱོབ་པའི་ནུས་པ་ཡོད་ངེས་པ། སྐྱབས་སུ་སོང་བའི་འཁོར་བའི་འཇིགས་
ལས་སྐྱོབས་པར་མི་བསླུ་ངེས་པར་ཤེས་པ་སྟེ། ངེས་ཤེས་དེ་གསུམ་དང་ལྡན་
པས་རང་གཞན་ཐམས་ཅད་དཀོན་མཆོག་གི་སྐྱབས་འོག་ཏུ་ཚུད་པའི་ཆེད་དུ་ཡུལ་
ཁྱད་པར་ཅན་ལ་སྐྱབས་སུ་འགྲོ་འདོད་ཀྱི་བློ་ཕྱིར་མི་ལྡོག་པ་དགོས་ཏེ། རྒྱུད་གསུམ་
ལས། སྐྱབས་བློ་ངེས་པ་གསུམ་དང་ལྡན་པ་ཡིས།། སྐྱབས་འོག་དམ་པར་རང་
གཞན་ཚུད་པར་བྱ། །ཞེས་གསུངས་པའི་ཕྱིར་རོ།།
གཉིས་པ་སྐྱབས་སུ་འགྲོ་བའི་ངོ་བོ་ནི། གང་གི་xམཐའ་ཐུག་གོ །ཞེས་རྐང་
པ་གསུམ་སྟེ། ཤེས་བྱ་བོན་ཅན། འཇིགས་པ་ཙམ་དང་འཁོར་བའི་འཇིགས་པ་
ཆེན་པོ་དང་བཅས་པ་གང་གིས་ཡུལ་དེ་དང་དེ་ལས་ཁྱད་པར་ཅན་དེ་ལ་སྐྱབས་
སུ་སོང་བའི་དོན་མི་བསླུ་བར་འཇིགས་པ་དེ་དག་སེལ་བའི་གཉེན་དུ་གྱུར་པ་སྟེ།
དེའང་གནས་སྐབས་ཙམ་དང་མཐར་ཐུག་ཏུ་དེའི་སྐྱབས་འོག་ཏུ་ཚུད་པའི་ཐབས་
ལ་འཇུག་པ་དེ་སྐྱབས་འགྲོ་ཙམ་དང་དེ་ལས་ཁྱད་པར་ཅན་གྱི་སྐྱབས་འགྲོའི་ངོ་བོ་
ཡིན་ནོ། །ས་ལམ་འཕྲུལ་སྒྲོན་ལས། ཡུལ་གྱིས་ཟིན་པའི་འཇིགས་པ་སེལ། སྐྱབས་
སུ་སོང་དང་ཁྱད་པར་ཅན།། ཞེས་པས་སོ།
གསུམ་པ་སྐྱབས་འགྲོའི་དབྱེ་བ་ལ་ལྔ། མཚན་གཞི་དང་། ཡུལ་དང་། རྟེན་
9

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དང་། དུས་དང་། ཐོབ་ཚུལ་གྱི་སྒོ་ནས་དབྱེ་བའོ། །དང་པོ་ནི། སྐྱབས་སུ་འགྲོ་×མ་
ཞུགས་ཁྱད། ཅེས་རྐང་པ་གཉིས་ཏེ། ཤེས་བྱ་བོན་ཅན། སྐྱབས་འགྲོ་ལ་མཚན་
གཞིའི་སྒོ་ནས་དབྱེ་ན། སྐྱབས་སུ་འགྲོ་ཙམ་དང་ཁྱད་པར་ཅན་གཉིས་སུ་ཡོད་པར་
ཐལ། དང་པོ་ནི་ལམ་དུ་མ་ཞུགས་པའི་སོ་སྐྱེའི་རྒྱུད་ཀྱི་སྐྱབས་སྡོམ་ལྟ་བུའོ། །དེར་
སྐྱབས་སྡོམ་ཡོད་དེ། སེམས་བསྐྱེད་ཀྱི་སྡོམ་པ་ནི་སྐྱབས་འགྲོའི་སྡོམ་པ་ལ་བརྟེན་
ནས་སྐྱེ་དགོས་པའི་ཕྱིར་ཏེ། དྲང་དོན་མུན་སེལ་སྒྲོན་མ་ལས། སྐྱབས་འགྲོའི་དོན་
མཐོང་བྱང་ཆུབ་སེམས་ཀྱང་སྐྱེ། ཞེས་པས་སོ། །གཉིས་པ་ནི་ལམ་ཞུགས་ཀྱི་སྐྱེས་
བུའི་རྒྱུད་ཀྱི་སྐྱབས་སྡོམ་ལྟ་བུའོ།།
གཉིས་པ་ནི། ཡུལ་ནི་×ཐུན་མོང་བ། ཞེས་རྐང་པ་གཉིས་ཏེ། ཤེས་བྱ་བོན་
ཅན། ཡང་ཡུལ་གྱི་སྒོ་ནས་དབྱེ་ན་ནི། གཡུང་དྲུང་གནས་བཞི་སོགས་ལ་སྐྱབས་
སུ་འགྲོ་བའམ། དཀོན་མཆོག་གསུམ་སོགས་ལ་སྐྱབས་སུ་འགྲོ་བ་གཉིས་སུ་ཡོད་
པ་ཡིན་ཏེ། རིམ་བཞིན་གསང་སྔགས་ཀྱི་ལུགས་ཀྱི་སྐྱབས་སུ་འགྲོ་བའི་ཡུལ་དང་།
དེ་དང་མདོ་ལུགས་དང་ཐུན་མོང་བའི་སྐྱབས་སུ་འགྲོ་བའི་ཡུལ་གཉིས་སུ་དབྱེ་བས་
སོ། །གསུམ་པ་ནི། རྟེན་ནི་xདམིགས་པས་ཕྱེ། ཞེས་རྐང་པ་གཉིས་ཏེ། ཤེས་བྱ་
བོན་ཅན། ཡང་རྟེན་གྱི་སྒོ་ནས་དབྱེ་ན་ནི། ཐེག་པ་དམན་པའི་ལུགས་ཀྱི་སྐྱབས་
འགྲོ་དང་། དེ་ལས་མཆོག་སྟེ་ཐེག་ཆེན་ལུགས་ཀྱི་སྐྱབས་འགྲོ་གཉིས་སུ་ཡོད་པར་
ཐལ། རང་དོན་ཁོ་ནར་དམིགས་ནས་མཆོག་གསུམ་ལ་སྐྱབས་སུ་འགྲོ་བ་དང་།
གཞན་དོན་ཁོ་ནར་དམིགས་ནས་མཆོག་གསུམ་ལ་སྐྱབས་སུ་འགྲོ་བ་གཉིས་སུ་ཡོད་
པའི་ཕྱིར་རོ། །བཞི་པ་ནི། དུས་ནི་xཐོབ་ཀྱི་བར། ཞེས་རྐང་པ་གཉིས་ཏེ། ཤེས་
བྱ་བོན་ཅན། ཡང་དུས་ཀྱི་སྒོ་ནས་དབྱེ་ན་ནི་ཇི་སྲིད་འཚོ་བའི་བར་དུ་དང་ནི་བླ་
ན་མེད་པའི་བྱང་ཆུབ་ཀྱི་སྙིང་པོ་ཐོབ་ཀྱི་བར་དུ་སྐྱབས་སུ་འགྲོ་བ་གཉིས་སུ་ཡོད་
10

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
པར་ཐལ། དང་པོ་ནི་སོ་ཐར་གྱི་སྡོམ་པས་ཁྱད་པར་དུ་བྱས་པའི་སྐྱབས་སྡོམ་ལྟ་
བུ་དང་། གཉིས་པ་ནི་བྱང་ཆུབ་སེམས་དཔའི་སྡོམ་པའི་ཁྱད་པར་དུ་བྱས་པའི་སྐྱབས་
སྡོམ་ལྟ་བུའོ།།
ལྔ་པ་ནི། བརྡ་དང་>དེ་ལས་འདས། ཞེས་རྐང་པ་གཉིས་ཏེ། ཤེས་བྱ་བོན་
ཅན། ཡང་ཐོབ་ཚུལ་གྱི་སྒོ་ནས་དབྱེ་ན་བརྡ་དང་བོན་ཉིད་ལས་ཐོབ་པའི་སྐྱབས་
འགྲོ་གཉིས་སུ་ཡོད་པར་ཐལ། འཇིག་རྟེན་པའི་སར་འབྱུང་བ་རགས་པ་བརྡ་ལས་
ཐོབ་པའི་སྐྱབས་འགྲོ་དང་། དེ་ལས་འདས་པ་འཕགས་པའི་སར་སྐྱེ་བ་ཕྲ་བ་བོན་
ཉིད་ལས་ཐོབ་པའི་སྐྱབས་འགྲོ་གཉིས་སུ་ཡོད་པའི་ཕྱིར་རོ།།
བཞི་པ་སྐྱབས་ཡུལ་གྱི་རང་བཞིན་ལ་གཉིས། གསང་སྔགས་ཀྱི་ལུགས་ཀྱི་སྐྱབས་
ཡུལ་དང་། མདོ་སྔགས་ཟུང་འབྲེལ་དུ་བྱུང་བའི་སྐྱབས་ཡུལ་ལོ། །དང་པོ་ལ་གསུམ།
ལུང་གིས་མདོར་བསྟན་པ། ལུང་དོན་རྒྱས་པར་བཤད་པ། དཔེ་ཡིས་དོན་བསྡུ་
བའོ། །དང་པོ་ནི། སེམས་ལུང་བསྟན་པའི་སྒྲོན་མེ་ལས། ཕྱི་དང་ནང་དང་གསང་
བ་ཡང་གསང་གི། ཞེས་པའི་འགྲེལ་པ་སྣང་མདོག་གིས་བཀོད་པ་ལས། ཕྱི་ནི་གཡུང་
དྲུང་གནས་བཞི་དང་། ནང་ནི་དམིགས་པ་སྒོ་བཞི་དང་། གསང་བ་ཤེས་རབ་རྒྱུན་
བཞི་དང་། ཡང་གསང་ཕྱག་རྒྱ་གཟེར་བཞིའོ། །གཉིས་པ་རྒྱས་བཤད་ལ་བཞི།
ཕྱི་ནང་གསང་བ་ཡང་གསང་གི་སྐྱབས་འགྲོའོ།།
དང་པོ་ཕྱི་གཡུང་དྲུང་གནས་བཞི་ལ་སྐྱབས་སུ་འགྲོ་བའོ། །དེ་ལ་བཞི་བླ་མ་བདེ་
གཤེགས་བོན་དང་གཤེན་རབ་བོ།། །དང་པོ་ལ་གསུམ། བླ་མ་དཀོན་མཆོག་གི་སྒྲ་
དོན། མཚན་ཉིད། མཚན་གཞིའོ། །དང་པོ་ནི། ནོར་བུ་×སྒྲོན་མེའི་མཆོག །ཅེས་
རྐང་པ་གཉིས་ཏེ། བླ་མ་དཀོན་མཆོག་བོན་ཅན། ཁྱོད་ལ་དཀོན་མཆོག་བརྗོད་
པའི་རྒྱུ་མཚན་ཡོད་དེ། དཔེར་ན་ནོར་བུ་རིན་པོ་ཆེ་དགོས་འདོད་ཀུན་འབྱུང་དེ།
11

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
འཇིག་རྟེན་ན་ཉུང་ཞིང་དེ་ཀླུ་གཙུག་ན་དང་འཇོག་པོ་དང་སྲིད་པའི་བྱ་རྒྱལ་ཁྱུང་
ཆེན་མ་གཏོགས་གཞན་དག་ཕལ་གྱི་གཙུག་གི་རྒྱན་དུ་མི་ཐོབ་པ་ལྟ་བུ། འཇིག་རྟེན་
དང་འཇིག་རྟེན་ལས་འདས་པའི་དངོས་གྲུབ་མ་ལུས་པ་སྩོལ་བའི་བདག་ཉིད་དཔོན་
གསས་བླ་མ་དེ་ཡང་གང་ཟག་ངེས་འབྱུང་གི་བློ་ཅན་དད་མོས་དང་ལྡན་པ་འགའ་
ཙམ་མ་གཏོགས་གཙུག་གི་རྒྱན་དུ་མི་ཐོབ་སྟེ་ཐོབ་པ་དཀོན་པས་ན་དཀོན་ཞེས་བྱ་ལ།
བླ་མའི་གདམས་ངག་དེ་སྲིད་པའི་སྒྲོན་མེ་ཞེས་ཉི་མ་དང་བོན་མཚུངས་ལ། དེའང་
ཉི་མས་འཇིག་རྟེན་རི་གྲིབ་ཀྱི་མུན་པ་ཙམ་མ་གཏོགས་སེམས་ཅན་གྱི་བློ་མུན་སེལ་
མི་ནུས་པའི་སྒྲོན་མའི་མཆོག་མ་ཡིན་ལ། བླ་མའི་གདམས་ངག་གིས་འཁོར་བའི་
རྩ་བ་མ་རིག་པས་བསྐྱེད་པའི་སྒྲིབ་གཉིས་བག་ཆགས་དང་བཅས་པའི་ཤེའུ་མུན་
ཐམས་ཅད་སེལ་ནས་ཡང་དག་གི་སྣང་བ་རབ་ཏུ་གསལ་བར་བྱེད་པའི་སྒྲོན་མེའི་
མཆོག་ཡིན་པས་ན་མཆོག་ཅེས་བྱའོ། །དེ་ལ་ལུང་གི་རྒྱབ་རྟེན་ཡང་། གསས་མཁར་
རིན་པོ་ཆེ་སྤྱི་སྤུངས་སེམས་ལུང་བསྟན་པའི་སྒྲོན་མ་ལས། ནོར་བུ་ལྟ་བུ་གཙུག་གི་
རྒྱན་དུ་དཀོན།། མ་རིག་མུན་སེལ་སྣང་གསལ་སྒྲོན་མེའི་མཆོག །ཅེས་བདག་ཅག་
གི་སྟོན་པས་གསུངས་པའི་ཕྱིར་རོ། །གཉིས་པ་ནི། སྐུ་གསུམ་×ཞེས་རྐང་པ་གཅིག་
ཤེས་བྱ་བོན་ཅན། སྐུ་གསུམ་འབྱུང་བའི་གནས་སུ་གྱུར་པའི་མན་ངག་མཐར་
ཐུག་གི་བཀའ་དྲིན་ཅན་དེ་བླ་མ་དཀོན་མཆོག་གི་མཚན་ཉིད། གསུམ་པ་ནི།
ལ་
་×ཞེས་རྐང་པ་གཅིག་སྟེ། རྩ་བའི་བླ་མ་དང་དེ་ལ་རིམ་དང་ཅིག་ཅར་དུ་བྱིན་
གྱིས་བརླབས་པའི་ཁུང་གི་སྟོན་པ་མན་ཆད་ཀྱི་བླ་མ་རྣམས་སོ། །ཡང་སྔ་མ་ལས།
སྐུ་གསུམ་འབྱུང་གནས་དཔོན་གསས་བླ་མ་ལ།། གུས་པས་ཕྱག་འཚལ་དང་བས་
སྐྱབས་སུ་མཆིའོ། །ཞེས་གསུངས་པའི་ཕྱིར་རོ། །དེའང་དཔོན་གསས་བླ་མ་ཟེར་ན།
རྗེས་འཇུག་ཐར་པར་ཁྲིད་པའི་དེད་དཔོན་དུ་གྱུར་ཅིང་། མི་ཕྱེད་གཡུང་དྲུང་གི་
12

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
རང་བཞིན་དུ་ལྷུན་གྱིས་གྲུབ་པས་གསས་ཆེན་པོ། སྐྱབས་ཡུལ་ཀུན་ལས་གཉེན་
པས་བླ། ཐུགས་རྗེ་ཕྱོགས་མེད་དུ་མངའ་བས་མ་ཞེས་བྱའོ།།
གཉིས་པ་ལ་གསུམ། དཀོན་མཆོག་གི་སྒྲ་དོན། མཚན་ཉིད། མཚན་
གཞིའོ། །དང་པོ་ནི། ཉིན་སྐར་×མཆོག །རྐང་པ་གཉིས་ཏེ། སངས་རྒྱས་དཀོན་
མཆོག་བོན་ཅན། ཁྱོད་ལ་དཀོན་མཆོག་བརྗོད་པའི་རྒྱུ་མཚན་ཡོད་དེ། དཔེར་
ན་ཉིན་མོར་ནམ་མཁའ་ལ་སྐར་མ་མཐོང་བ་དཀོན་པ་ལྟ་བུ། སེམས་ཅན་ཐམས་
ཅད་་ལ་ཐུགས་རྗེ་བཞི་ཡིས་བསྙོམས་པར་གཟིགས་པའི་སངས་རྒྱས་དེ་ཡང་འཇིག་
རྟེན་ན་སྒྲོན་མེའི་བསྐལ་པ་ལས་མུན་བསྐལ་ལ་མི་འབྱོན་པས་མུན་བསྐལ་མང་གི་
སྒྲོན་བསྐལ་ཉུང་བས་རྣམ་མཁྱེན་སངས་རྒྱས་བྱོན་པ་དཀོན་པས་ན་དཀོན་ཞེས་
བྱ་ལ། སངས་རྒྱས་དེ་ཉིད་འཇིག་རྟེན་པའི་ལམ་མཁན་དང་བོན་མཚུངས་ལ།
དེའང་འཇིག་རྟེན་པའི་ལམ་མཁན་དེས་འཁོར་བ་ལས་ཐར་པ་བདེ་བའི་སར་བགྲོད་
པའི་ལམ་བསྟན་མི་ནུས་པས་ལམ་མཁན་གྱི་མཆོག་མ་ཡིན་ལ། སངས་རྒྱས་ཀྱིས་
མངོན་མཐོ་དང་ངེས་ལེགས་ཀྱི་ལམ་བལྟ་བའི་མིག་ལོང་པའི་སེམས་ཅན་རྣམས་
ཉིད་གང་ནས་གཤེགས་པའི་ཐར་པ་ཆེན་པོའི་ལམ་མ་ནོར་བ་བདེ་བར་འབྱེད་ཅིང་།
མ་དག་པའི་སེམས་ཅན་རྣམས་དག་པ་སངས་རྒྱས་ཀྱི་ས་ལ་ཁྲིད་ནུས་པའི་ལམ་མཁན་
གྱི་མཆོག་ཡིན་པས་ན་མཆོག་ཅེས་བྱའོ། །ལུང་ཡང་ཡོད་དེ། སྔ་མ་ལས། ཉིན་སྐར་
ལྟ་བུ་ཐུགས་རྗེའི་འབྱུང་གནས་དཀོན།། ཐར་ལམ་བདེ་འབྱེད་ས་མཁན་ལམ་པའི་
མཆོག། ཅེས་པས་སོ། །གཉིས་པ་ནི། འགྲོ་བ་xཞེས་རྐང་པ་གཅིག་སྟེ། ཤེས་བྱ་
བོན་ཅན། འགྲོ་བ་ཀུན་གྱི་མགོན་དང་སྐྱབས་དང་དཔུང་གཉེན་གཅིག་པུར་གྱུར་
པའི་ཐོབ་བྱ་མཐར་ཐུག་དེ་སངས་རྒྱས་དཀོན་མཆོག་གི་མཚན་ཉིད། གསུམ་པ་ནི།
དུས་གསུམ་×རྐང་པ་གཅིག་སྟེ། དུས་གསུམ་དུ་ནི་གཤེགས་བཞུགས་འབྱོན་འགྱུར་
13

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གྱི་བདེ་བར་གཤེགས་པ་སངས་རྒྱས་མཆོག་རྣམས་སོ། །སྔ་མ་ལས། འགྲོ་བའི་མགོན་
སྐྱབས་དུས་གསུམ་བདེ་གཤེགས་ལ།། གུས་པས་ཕྱག་འཚལ་དང་བས་སྐྱབས་སུ་
མཆི།། ཞེས་པས་སོ།
གསུམ་པ་ལ་གསུམ། དཀོན་མཆོག་གི་སྒྲ་དོན། མཚན་ཉིད། མཚན་
གཞིའོ། །དང་པོ་ནི། གཞའ་ཚོན་×མཆོག །རྐང་པ་གཉིས་ཏེ། བོན་དཀོན་མཆོག་
བོན་ཅན། ཁྱོད་ལ་དཀོན་མཆོག་བརྗོད་པའི་རྒྱུ་མཚན་ཡོད་དེ། དཔེར་ན་ཉི་མའི་
འོད་དང་ཆར་ཟིལ་འཕྲད་པའི་གཞའ་ཚོན་དེའང་རྐྱེན་ཚོགས་པའི་དུས་སུ་མ་
གཏོགས་ཡུན་དུ་མི་ཤར་ལ། ཤར་བ་ཉིད་སུས་ཀྱང་མ་བྱས་པར་སྣང་སྲིད་ཀྱི་རྒྱན་
དུ་ཆེ་བ་ལྟ་བུ། གཡུང་དྲུང་གི་བོན་རིན་པོ་ཆེ་དེ་ཡང་རྫོགས་པའི་སངས་རྒྱས་དང་
གདུལ་བྱ་ལས་ཀྱི་འཕྲོ་ཅན་ཚོགས་པ་གཉིས་ལ་གཏུགས་པ་མ་གཏོགས་དུས་ནམ་
ཡང་ཡུན་དུ་མི་འབྱུང་ཞིང་། བྱུང་བ་དེ་སྐལ་བ་དང་ལྡན་པ་རྣམས་ཀྱི་རྒྱན་དུ་ཆེ་
ཡང་འབྱུང་བ་དཀོན་པས་དཀོན་ཞེས་བྱ་ལ། དེ་ནི་འཇིག་རྟེན་ན་ཚིག་གི་བརྡ་སྦྱར་
མི་ཤེས་པའི་ལྐུགས་པ་དེ་སྨྲ་བའི་ཁ་འབྱེད་པར་བྱེད་པའི་དཔྱ